Ninera

Ninera je strunový hudobný nástroj, ktorého struny sa rozoznievajú pomocou trenia dreveného kolieska. Na rozdiel od huslí ninera nemá krk a sláčik je nahradený dreveným kolieskom, ktoré roztáča hráč pravou rukou pomocou kľuky. Špeciálnym klapkovým zariadením sa pomocou klávesov ovládaných prstami ľavej ruky skracujú struny. Tvar trupu nie je stanovený a môže sa meniť v závislosti na výrobcovi.

Prvé záznamy pochádzajú z 10. storočia z oblasti západnej Európy. V tom čase bol nástroj oveľa väčší. Hrali na ňom dvaja hráči, pričom jeden otáčal kľukou a druhý stláčal klávesy. V súčasnosti je ninera zväčša len muzeálny kus. V modernej hudbe nineru používa napr. skupina Dead Can Dance, alebo švajčiarska folk metalová hudobná skupina Eluveitie.

Zdroj 
 www.uluv.sk/product/ninera - stránka venovaná ninere

Strunové nástroje